31994D0953
L 371/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 20 декември 1994 година
за изменение за трети път на Директива 91/68/ЕИО на Съвета за ветеринарно-санитарните изисквания относно търговията с овце и кози в рамките на Общността
(94/953/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/68/ЕИО на Съвета от 28 януари 1991 г. за ветеринарно-санитарните изисквания относно търговията с овце и кози в рамките на Общността (1), изменена с Акта относно условията за присъединяване на Кралство Норвегия, Република Австрия, Република Финландия и Кралство Швеция и промените в договорите, на които се основава Европейският съюз, по-специално приложение А, глава I, точка II, подточка 2, i) от нея,
като има предвид, че приложение А, глава I, точка II, подточка 2, i) от Директива 91/68/ЕИО предвижда във всяка държава-членка или регион, официално признати за свободни от бруцелоза, да се извършват проверки на произволен принцип на стопанствата, за да се докаже, че държавата-членка или регионът продължават да бъдат свободни от заболяването;
като има предвид, че в резултат на преразглеждане на тази разпоредба, което е трябвало да се направи преди влизането в сила на Договора за присъединяване, следва да се предвидят различни проверки на произволен принцип, считано от втората година след като държавата-членка или регионът са признати за свободни от бруцелоза;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Приложение А, глава I, точка II, подточка 2, i) от Директива 91/68/ЕИО се заменя със следния текст:
„i)
-
през първата година след признаването на държавата-членка или на региона за официално свободни от бруцелоза (Br. melitensis), чрез проверка на произволен принцип в стопанството или в кланицата, се доказва с 99 % сигурност, че по-малко от 0,2 % от стопанствата за заразени или най-малко 10 % от овцете и козите над шестмесечна възраст са били подложени на изследвания, извършени в съответствие с приложение В, които са дали отрицателен резултат,
-
всяка година, считано от втората година след признаването на държавата-членка или на региона за официално свободен от бруцелоза (Br. melitensis) чрез проверка на произволен принцип в стопанството или в кланицата, се доказва с 95 % сигурност, че по-малко от 0,2 % от стопанствата за заразени или най-малко 5 % от овцете и козите над шестмесечна възраст са били подложени на изследвания, извършени съгласно приложение В, които са дали отрицателен резултат,
-
разпоредбите, предвидени в първите две тирета могат да бъдат изменяни в съответствие с процедурата, предвидена в член 15“.
Член 2
Настоящото решение влиза в сила на 1 януари 1995 г.
Член 3
Адресати на настоящото решение са държавите-членки.
Съставено в Брюксел на 20 декември 1994 година.